Saving Mr. Banks nggih punika filem drama biografi sujarah saking Australia, Britania Raya, lan Amérikah Sarékat ingkang dipundamel taun 2013. Filem punika kaarahaken déning John Lee Hancock adhedhasar saking skénario anggitanipun Kelly Marcel lan Sue Smith. Juru damel filem punika kapasrahaken dhumateng Alison Owen, Ian Collie lan Philip Steuer. Juru paraga ingkang sami kadhapuk maragani filem punika antawisipun Emma Thompson, Tom Hanks, Paul Giamatti, Jason Schwartzman, Bradley Whitford lan Colin Farrell.